[{"text_idx": "#000001", "text": "Empaatiakaardi eesma\u0308rk on suurendada empaatiat enda klientide suhtes \u2013 et tiimil tekiks parem arusaam, kellele nad ta\u0308pselt teenust-toodet loovad. See on teenusedisaini to\u0308o\u0308riist."}, {"text_idx": "#000002", "text": "Teenusedisain vaatab enda a\u0308ri / tegevust la\u0308bi kliendi silmade. Et teistpoolt paremini mo\u0303ista ja luua sellised teenused, tooted, mida klient vajab, ongi vaja aegajalt panna ennast tema kingadesse."}, {"text_idx": "#000003", "text": "Empaatiakaart jaguneb neljaks osaks: mida klient u\u0308tleb, mo\u0303tleb, teeb ja tunneb."}, {"text_idx": "#000004", "text": "Klientide verbaalsed va\u0308ljendused on tavaliselt tsitaadid kliendiuuringust vo\u0303i kliendi tagasisidest klienditeenindusele."}, {"text_idx": "#000005", "text": "Kuidas on vo\u0303imalik kliendi mo\u0303tteid lugeda, mo\u0303tled? Siin on suureks abiks kvalitatiivuuring, kus ra\u0308a\u0308gitakse 1:1 vajadustest, va\u0308a\u0308rtustest, talle ko\u0303ige olulisemast. Professinaalne intervjueerija oskab a\u0308ra tunda po\u0303hjused ning neid ka intervjuu ka\u0308igus peegeldada. Kui intervjueeritavaga tekib usaldusva\u0308a\u0308rne klapp, siis vo\u0303idakse na\u0308iteks frustratsiooni ka otse va\u0308ljendada, kuid palutakse ettevo\u0303ttele edastades kriitikat na\u0308iteks mahendada."}, {"text_idx": "#000006", "text": "Kliendiuuringuga kaardistatakse kliendi samme ja saadakse klienditeekond \u2013 alates vajaduse tekkimisest kuni lisamu\u0308u\u0308gini. Kas ta ku\u0308sib so\u0303pradelt no\u0303u? Kas ta ku\u0308lastab konkurentide kodulehti? Vo\u0303i otsib infot sotsiaalmeediast? Kas ta ka\u0308ib enne tootega tutvumas vo\u0303i ostab kohe? jms."}, {"text_idx": "#000009", "text": "Aitab kokku vo\u0303tta uuringuleide ja mo\u0303testada sihtru\u0308hma paremini;\nTuvastada kitsaskohti, millele ei osanud kohe tulla ja luua paremat persoonat;\nAitab kogu meeskonnal u\u0308heselt mo\u0303ista klienti ja tema vaadet;\nAitab kokku hoida turunduskuludelt, sest ka turunduseks tekib parem arusaam;\nAitab kaardistada korraga nii u\u0308hte persoonat ehk sihtru\u0308hma esindajat kui ka tervet sihtru\u0308hma (oleneb tootest, teenusest)."}, {"text_idx": "#000010", "text": "Kuidas me teame, mida klient la\u0308bi elab?"}, {"text_idx": "#000013", "text": "Pakume va\u0308rskeid vaatenurki. Sulle esimesena. Me peame kinni privaatsuspoliitikast ja ei spa\u0308mmi, lubame!"}]